Le Mespris de la vie et consolation contre la mort/« Ainsi comme de ceus qui meurent au Seigneur »
# Le Mespris de la vie et consolation contre la mort/« Ainsi comme de ceus qui meurent au Seigneur »

Ainsi comme de ceus qui meurent au Seigneur La vie en JESUS-CHRIST est cachee & couverte Qui reluira en luy & sera descouverte Au jour calamiteus du jugement futur :

Ainsi la mort d’enfer est occulte au pecheur, Que se baignant du monde en l’ordure funeste La porte avecque soy, & sera manifeste Au jour d’affiction, de misere, & d’horreur.

Ayons la mort de CHRIST en nos cors imprimee. Et nostre ame sera de sa vie animee, L’invocquant en tout tems, mesme dans le cercueil

Duquel il exhaussa la vois devotieuse Du prophete englouti, tousjours pernicieuse Est la mort du pecheur qui meurt de son orgueil.

